PM मोदी ने 750 करोड़ की लागत से बने अस्पताल का किया उद्घाटन, कहा- आयुष्मान योजना से गरीबों को मिला इलाज का सहारा  
अहमदाबाद में पीएम ने किया सरदार पटेल अस्पताल का उद्घाटन
कहा- आयुष्मान योजना से गरीबों को मुफ्त इलाज का मिला सहारा
कहा-केवल 100 दिन के अंदर ही 7 लाख गरीबों का इलाज हुआ संभव
Happening now: PM Shri @narendramodi inaugurates Sardar Vallabhbhai Patel Hospital in Ahmedabad, Gujarat. #NewGujaratWithNaMohttps://t.co/J9fyAKyFSm
 
पीएम मोदी ने कहा कि पहले गरीब अपना इलाज नहीं करवाते थे. गरीब परिवार के लोग पीड़ा सहते थे, पर उपचार नहीं करवाते थे, क्योंकि यह संभव नहीं था. आज उन्हें आयुष्मान भारत का सहारा मिला है. सरकार का प्रयास है कि देश के गरीबों को कम से कम कीमत में उत्तम मेडिकल सुविधाएं मिले. उन्होंने कहा कि बीजेपी के नेतृत्व में केंद्र सरकार ने गांव-गांव तक प्राइमरी हेल्थ केयर सुविधाओं को बेहतर बनाने का बीड़ा उठाया है. 
पीएम मोदी ने इस दौरान जेनेरिक दवाओं की भी बात की. पीएम मोदी ने कहा कि अभी तक देश भर में करीब 5 हजार से ज्यादा जेनेरिक दवाओं के केंद्र खोले जा चुके हैं. इन केंद्रों पर सस्ती दवाएं मिलती हैं, जिनसे हजारों परिवारों को लाभ मिल रहा है. इसके अलावा सर्जरी के सामानों और उसकी दवाइयों की कीमतें भी फिक्स की गई है, ताकी कोई लूट न हो. 
इसके अलावा पीएम ने कहा कि सामान्य श्रेणी के गरीब बच्चों को सरकारी सेवाओं के साथ-साथ सरकारी और निजी शिक्षण संस्थानों में 10% आरक्षण का प्रावधान किया है. मैं गुजरात सरकार को इसके लिए बधाई देता हूं. आरक्षण की दुसरी केटेगरी को नुकसान पहुंचाये बिना 10% आरक्षण देकर सरकार ने सामाजिक समरसता के नए द्वार खोले हैं. जाति, वर्ग और संप्रदाय से ऊपर उठते हुए, सामान्य वर्ग के गरीबों की ये मांग दशकों से चल रही थी, लेकिन राजनीतिक इच्छा शक्ति की कमी थी. चुनाव के समय राजनीतिक दल घोषणा तो करते थे लेकिन इसे पूरा नहीं किया गया. हमारी सरकार ने इसे पूरा करके दिखाया है.